钦定古今图书集成/明伦汇编/氏族典/第207卷 > 《廖用贤尚友录》 > 曹丘
## 钦定古今图书集成/明伦汇编/氏族典/第207卷 > 《廖用贤尚友录》 > 曹丘

按《汉书季布传》：“布为河东守，曹丘生数招权，顾金钱，
与窦长君善。布寄书谏长君。及曹丘生归，欲得书请
布。窦长君曰：‘季将军不说，足下固请行’。布果大怒，待
曹丘。曹丘至，揖曰：‘楚人谚曰：‘得黄金百，不如得季布
诺’，足下何以得此声梁楚之间哉？且仆与足下俱楚
人，使仆游扬足下名于天下，顾不美乎’？布说，留为上”
客。布名所以益闻者，曹丘扬之也。